
Poštovani čitaoci, pred vama je posled- 
nji ovogodišnji broj „Direktne akcije tc . 
Sada nam predstoji praznična pauza, 
pa ćete kroz naš list moći ponovo da 
čitate o aktuelnim društvenim temama, 
da se informišete o međunarodnom 
radničkom pokretu i da vidite analize 
značajnih političkih događaja iz ugla 
običnih radnika, tek od 17. januara. 
„Direktna akcija ct je nastojala da isprati, 
iskomentariše i izanalizira sva bitna 
društvena dešavanja. To svakako ne 
bismo uspeli bez ljudi koji su nesebično 
pomagali u pisanju tekstova, ili ih svo- 
jim kritikama i zapažanjima učinili 
kvalitetnijim, i njima se zahvaljujemo. 
Takođe se zahvaljujemo onima koji teh- 
nički izrađuju ovaj časopis. Bez njih on 
ne bi izgledao ovako. Zahvaljujemo se 
i urednicima koji svemu daju finalni 
ukras. Ne smemo zaboraviti da je osim 
izrade bitno da ovaj list dođe i do ruku 
i očiju onih kojima je namenjen. U 
tom smislu zahvaljujemo svima koji su 
donacijama pomagali štampu „Direk- 
tne akcije tc , onima koji su omogućili 
njeno preuzimanje i čitanje na nekoli- 
ko distributivnih mesta širom zemlje, 
svima koji su je, i po kiši i snegu, delili na 
ulici, i svima koji su je „šerovali tc putem 
društvenih mreža. Na kraju zahvaljuje- 
mo se svim čitaocima koji prate naš 
rad, neki na papiru, neki elektronski, 
i koji nam daju snage i motivacije da 
nastavimo i da se trudimo da svaki naš 
broj bude bolji od prethodnog. 

Podsećamo da je „Direktna akcija t£ 
neprofitabilni list i pozivamo sve koji 
žele i mogu da pomognu da doniraju 
novac za štampu, jer još uvek veliki 
deo radništva nije u mogućnosti da nas 
prati putem interneta. 


Ako zanemarimo izborni cirkus... 

Godina 2012. biće verovatno najviše 
upamćena po izborima i po, kako 
se to u medijima moglo čuti „prvoj 
mirnoj demokratskoj promeni vlasti w 
u Srbiji. Ovakvom formulacijom 
buržoazija izražava nadu da je rad- 
ništvu slomljena kičma i da sada, 
za razliku od nekih prethodnih 
vremena, jedino u izborima vidi 
prostor za svoje delovanje. Ali 
kako onda objasniti učestale izlive 
radničkog nezadovoljstva u vidu 
protesta i štrajkova? Jasno je da rad- 
ništvo nije odustalo od borbe. Ali, 
koliko vidimo, ono više ne želi samo 
promenu vlasti, već sve glasnije traži 
promenu čitavog društvenog sistema. 
Potvrda ovakvog stava dolazi nam iz 
regiona, iz Slovenije. 

Vladajuća klasa je očigledno 
svesna pravog stanja, iako to ne 
priznaje. Takav zaključak izvlačimo 


iz donošenja represivnih mera koje 
su među prioritetima ,,nove £t vlasti. 
Najbolji primer je Zakon o štrajku, 
u kome se zabranama na svaki način 
pokušava da obesmisli osnovna ideja 
štrajka - pritisak na gazde i državu. 
Tako j e, na primer, radnicima u štrajku 
zabranjen izlazak izvan preduzeća, na 
ulicu. 

Ako zanemarimo izborni cirkus, 
ono što je realno obeležilo odlazeću 
godinu su rekordno niska vrednost 
dinara, rekordni rast cena, koji 
je čak izazvao i bojkot najvećih 
lanaca supermarketa, ogromna ne- 
zaposlenost i dalji pad životnog 
standarda. Sada čak ni predstavnici 
vlasti ne daju ,,slatka ct obećanja. Kažu 
da će 2013. biti „podjednako teška tc , a 
da se navodni rast standarda očeku- 
je tek 2014. Mi znamo da suštinskih 
poboljšanja za radnike neće biti dok 
god je kapitalizma. 


“PRV0 TE IGN0RIŠU, 0NDA Tl SE SMEJU, 0NDA SE B0RE PR0TIV TEBE, A 0NDA Tl P0BEDIŠ. (Mahatma Gandi) 









AKTUEINO 



Radnici iz RTS-a javljaju 

Reprosija na Rad o-Televiz i Srbiio 


Trenutno se u RTS-u pored eg- 
zistencijalne vrši i psihološka re- 
presija nad zaposlenima. Generalni 
direktor RTS-a Aleksandar Tijanić 
je zaposlenima poslao dopis u ko- 
jem između ostalog stoji kako od 
januara neće biti plata i kako će kuća 
bankortirati jer nisu odobrena nov- 
čana sredstva od Narodne skupštine, 
kao i to da je jedna od opcija za opsta- 
nakkuće otpuštanje 1000 radnika. On 
besramno navodi da „пеко pokušava 
da otera sadašnje rukovodstvo kako 
bi se neko drugi domogao para, moći 
i drugih privilegija koje nosi takvo 
radno mesto”. 

Tijanić ne odustaje od pokušaja da 
problem kuće, koju je doveo u propast, 
preusmeri na drugu adresu, kako bi 
prikrio svoj lopovluk koji se ogleda u 
direktnim aranžmanima od kojih se 
okoristio dovođenjem spoljnih pro- 
dukcija, krađom para od različitih se- 
rija, nabavki, pretplata, reklama... 

Jauni servis” po meri MMF-a i Clfl-e 

Dok se RTS sve više pokazuje kao jav- 
ni servis po meri stranih obaveštaj- 
nih službi, svedoci smo neobične 
pojave u kojoj se direktor javnog 
servisa ponaša kao državnik koji 
organizuje prijeme za ambasadore 
raznih zemalja. Dok trećina radno 
sposobnih ljudi u Srbiji nema 
posao, Tijanić uveliko, uz pomoć 
MMF-a i CIA-e, sprovodi politiku 
„mera štednje u javnom sektoru” 
privatizacijom državne televizije 
i aranžmanima sa nekvalitetnim 


Jednom godišnje raspisuju 
se konkursi za izbor 
programa nezavisnih 
produkcija, ali rezultati se ne 
saopštavaju. Nije tajna da 
jedna od tih spornih firmi, 
„Direct Media", u vlasništvu 
gradonačelnika Beograda i 
predsednika Demokratske 
stranke Dragana Đilasa, 
polaže pravo na najveći 
deo reklamnog prostora na 
RTS-u i drugim televizijama 


privatnim produkcijama u kojima 
ima suvlasnički udeo. Jasno je da 
parama namenjenim radnicima 
RTS-a plaća privatne produkcije ko- 
je već uveliko čine najveći deo zaba- 
vnog, obrazovnog i informativnog 
programa na radiju i televiziji, dok 
sposobni i stručni radnici RTS-a, 
prepušteni volji Tijanića, čekaju dan 
kada će biti otpušteni. 

Tijanić novcem zaposlenih plaća 
kazne povereniku za informacije 
od javnog značaja, jer godinama 
odbija da dostavi sporne ugovore 
sa spoljnim produkcijama Savetu za 
borbu protiv korupcije. Pored toga 
što su ovim ugovorima bez posla 
ostali radnici RTS-a, ti ugovori su ta- 
kođe zaključeni u netransparentnoj 
proceduri u kojoj pojedine interesne 
grupe ostvaruju finansijsku korist 
koja se meri desetinama miliona 
evra. Jednom godišnje raspisuju 
se konkursi za izbor programa ne- 
zavisnih produkcija, ali rezultati se 
ne saopštavaju. Nije tajna da jedna od 
tih spornih firmi, „Direct Media”, u 
vlasništvu gradonačelnika Beograda 
i predsednika Demokratske stranke 
Dragana Đilasa, polaže pravo na 
najveći deo reklamnog prostora na 
RTS-u i drugim televizijama. 

Nedavno je sindikat Nezavisnost 
organizovao štrajk upozorenja, 
gde se ovakvim povodom okupio 
najveći broj ljudi do sada. Ovog 
puta na štrajk su došli i radnici koji 
rade pod autorskim ugovorima, 
radnici koji ne primaju honorare 
po osam meseci, kao i radnici koji 
su zaposleni preko italijanske firme 
„DEDINJE” koji nemaju pravo na 
sindikalno udruživanje. Osnovni ra- 
zlog za pokretanje ovakvog štrajka 
bile su neisplaćene zarade, ali i 
niz problema sa kojima se radnici 
već godinama bore. Pokrenuta je 
inicijativa pred upravnim odborom 
za ocenu odgovornosti generalnog 
direktora RDU RTS zbog kršenja 9 
članova zakona o radio difuziji. 

Sindikat izbacuje članove koji 
štrajkuju 

Pored toga što različiti oportunisti 
bliski Tijaniću neprestano pokušava- 
ju da zavade radnike na sve moguće 



načine, tako i sindikat Samostal- 
nost neometano izbacuje članove 
koji ne rade u interesu poslodavca i 
koji odlaze na štrajkove. Predsedni- 
ca sindikata RTS Samostalnost, koja 
je ujedno i zamenik direktora opštih 
poslova RTS, ubira članarinu koju 
ne deli sa savezom svog sindikata, 
ne održava skupštinu, falsifikuje za- 
pisnike skupštine i odbija da obez- 
bedi primerak Statuta sindikata 
svojim članovima. 

Poznato je da je RTS prepun 
svakojakih saradnika obaveštajnih 
službi, čak se jedno vreme u pro- 
storijama RTS-a, u Takovskoj ulici, 
nalazila i kancelarija BIA-e, iz koje 
je vršeno prisluškivanje radnika, 
tako da radnici i dalje strahuju da 
pričaju o bilo kakvim sindikalnim 
aktivnostima, stoga nije čudno 
što, i pored svakodnevne represije 
nad zaposlenima, u ovoj kući još 
uvek nema ozbiljno organizovanog 
radničkog otpora. 

Đuro Atanacković 

Daliste 
znali q 

...da dete koje radi u Diznijevoj 
fabrici na Tajlandu mora da radi 
55 dana da bi kupilo ulaznicu 
za Diznilend? 

Ч _ J 


Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 











IZISTORIJE ANARHISTIČKOG POKRETA 

Hercenov portret Bakunjina 



BAKUNJIN (STOJI, U SREDINI) SA 
BUDUĆIM PRIPADNICIMA ITALIJANSKE 
SEKCIJE PRVE INTERNACIONALE 


Nedavno su, na proputovanju 
kroz Balkan, u Beograd svrati- 
le drugarice i drugovi iz Mreže 
anarhosindikalista iz Rijeke. 
Pored „službenih” obaveza i 
dogovora, proveli smo nekoli- 
ko dana u prijatnom druženju 
i, kao što je i običaj u takvim 
prilikama, priča je u jednom 
trenutku došla i do istorije 
našeg pokreta. A kada se go- 
vori o istoriji anarhističkog 
pokreta, anegdote iz života i 
rada Mihaila Bakunjina pred- 
stavljaju veoma čestu temu. 
Pokušavali smo da lociramo 
delove Bakunjinovog portreta 
koje je dao njegov savreme- 
nik Aleksandar Hercen, no u 
tom trenutku nismo uspeli u 
tome. Ovih dana smo ponovo 
prelistali Hercenove memoa- 
re - „Prošlost i razmišljanja” 
- i uspeli da nađemo pasaž o 
kome smo govorili: 

Prvi dani posle Februarske 
revolucije bili su najbolji da- 
ni u Bakunjinovom životu. 
Vrativši se iz Belgije, kuda ga 
je proterao Gizo zbog govora 
na poljskoj godišnjici 29. no- 
vembra 1847, on se glavačke 
bacio u najburnije talase re- 
volucionarnog mora. Nije izla- 
zio iz kasarna montanjara, 
noćio je kod njih, jeo s njima 


i propovedao, propovedao sve: 
komunizam i jednakost plata, 
nivelisanje u ime jednakosti, 
oslobođenje svih Slovena, 
uništenje svih Austrija, re- 
voluciju en permanens, rat 
dok ne nestane poslednji nepri- 
jatelj. Prefekt koji je došao s 
barikada, koji je stvarao ,,red 
iz nereda”, Kosidjer, nije znao 
kako da izađe na kraj s dragim 
propovednikom, pa je zajedno 
s Floknom smislio da ga zaista 
pošalje Slovenima s bratskim 
pozdravom, uveren da će tamo 
sam sebi slomiti vrat i neće više 
smetati. „Kakav čovek! Kakav 
čovek!”, govorio je Kosidjer 
o Bakunjinu: „Prvog dana 
revolucije on je sušto zlato, a 
drugog dana ga treba streljati!” 
Kad sam iz Rima doputovao 
u Pariz, početkom maja 
1848, Bakunjin je već držao 
kitnjaste govore u Češkoj, 
okružen staroverskim mo- 
nasima, Česima, Hrvatima, 
demokratama, i govorio je 
dotle dok knez Vindišgrec nije 
topovima prekinuo njegovu 
besedu (i iskoristio zgodnu 
priliku da se nehotice strelja- 
njem reši svoje žene). Nestavši iz 
Praga, Bakunjin se pojavio kao 
komandant grada Drezdena; 
bivši artiljerijski oficir poučava 
u vojničkom zanatu profesore, 
muzičare i farmaceute, koji su 
se prihvatili oružja, preporuču- 
je im da stave na gradske zidine 
Rafaelovu „Madonu” i Murilo- 
ve slike, da se njima brane od 
Prusa, koji su suviše klasično 
vaspitani da bi se usudili da 
pucaju u Rafaela. 

Artiljerija mu je uopšte bila od 
koristi. Naputu izPariza u Prag 
nabasaoje negde u Nemačkoj na 


pobunjene seljake; galamili su i 
vikali pred zamkom, ne znajući 
šta da rade. Bakunjin je izašao 
iz kola i nemajući vremena 
da se raspita o čemu se radi, 
postrojio je seljake i toliko ih je 
spretno naučio, da je zamak, 
kad je Bakunjin pošao u kola, 
goreo na sve četiri strane.” 

Aleksandar Hercen, 
„Prošlost i razmišljanja”, 
Kultura, Beograd, 1951. 

Battle for Haditha (2007) 

Dramatizacija masa- 
kra u iračkom gradu 
Hadita u novembru 
2005. kada su marin- 
ci ubili 24 iračka ci- 
vila, žena i dece kao 
odmazdu za jednog 
poginulog i jednog ra- 
njenog američkog voj- 
nika. Zasnovano na is- 
tinitim događajima. 


GreenZone (2010) 

Danas svi znaju da u 
Iraku 2003. nije bilo 
nikakvog oružja za 
masovno uništenje 
i da je celu priču 
izmislila američka 
administracija, koja 
je prevarila javnost 
potpuno lažnim 
informacijama o 
tome. Međutim, u 
trenutku invazije 
na Irak, to nije znao 
niko od američkih vojnika. Mnogi od njih 
su upravo imali zadatak da pretražuju voj- 
na i industrijska postrojenja u potrazi za 
oružjem za masovno uništenje. Ovaj veoma 
dinamični ratni triler govori o vojnicima koji 
polako shvataju da tog oružja uopšte nema. 



Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

Revolucionarni radnici iz celog sveta 
okupiće se u Londonu na dvodnevnoj 
konferenciji (5. i 6. januara 2013) kako 
bi obeležili 90-godišnjicu od osnivanja 
Međunarodnog udruženja radnika i rad- 
nica (MUR), organizacije zasnovane na 
revolucionarom sindikalizmu, koje je 
označilo prerastanje anarhosindikalizma 
u planetarni radnički pokret. 
Revolucionarni sindikati MUR-a deluju 
u svakodnevnom životu radničke klase 
organizujući zajednički otpor na radnim 
mestima i neprestano ukazujući na nu- 
žnost odbacivanja dvostrukog jarma ka- 
pitala i države. Pripadnici MUR-a ne žele 
da reformišu državu. Oni se zalažu za 
odbacivanje kapitalizma i zamenjivanje 
države samoupravnim slobodarskim ko- 
munističkim društvom. 

Prvi dan konferencije biće posvećen 
nastanku MUR-a početkom 20. veka s 
posebnim osvrtom na istorijat sekcija 
iz raznih delova sveta, a biće završen 
diskusijom o ponovnom jačanju po- 
kreta nakon talasa represije i ratova 
sredinom proteklog veka. Posebno će se 


Centar za liberterske studije predstavlja: 


Emil Puže: Osnove 
sindikalizma, Sabotaža 


Ovi klasični revolucionarno-sindikalistički 
tekstovi koji pružaju uvid u razvoj sindikalizma 
i danas su podjednako aktuelni kao i pre sto 
godina, pokazujuči da se suština kapitalističkog 
poretka nije izmenila, pa samim tim ni metode 
kojima se treba boriti protiv kapitalizma. 



posvetiti pažnja MUR-u kao alternativi 
boljevizmu i uticaju političkih partija. 
Biće obuhvaćene manje poznate teme o 
kojima se retko raspravljalo, kao što je 
kriza u okviru CNT tokom 30-tih godina 
prošlog veka zbog nekih organizacionih i 
taktičkih pitanja, i istorijat argentinskog 
sindikata FORA koji predstavlja jednu od 
najstarijih članica MUR-a. 

Tokom završnog dana članovi raznih 
sekcija održaće prezentacije i diskusije, 
nakon čega će biti započet razgovor o 
anarhosindikalizmu danas i o perspe- 
ktivama i izazovima iz svakodnevne 
prakse. Predviđena su izlaganja o po- 
čecima anarhosindikalnog pokreta u 
Istočnoj Evropi, kao i o post-sovjetskom 
anarhosindikalizmu, sindikatu KRAS i o 
aktuelnoj situaciji u Rusiji. 





Siromašni Britanci umiru od 
hladnoće u svojim domovima 

Oko 300.000 Britanaca su morali da bi- 
raju između grejanja i hrane tokom bo- 
žićne sezone. Nedavno povećanje cene 
električne energije uvećalo je godišnje 
račune za struju za oko 7%. Sa svakim 


BRITANSKI PENZIONER 
PROTESTUJE ZBOG 
CENE GREJANJA 


НЕАТ OUR HOf/IES 
NOT THE PLANET 


povećanjem cene energije za 1%, oko 
40.000 domaćinstava u Velikoj Britani- 
ji postaje „energetski siromašno”, piše 
„Telegraf”. Kada jedna porodica troši 
više od 10% svojih primanja na grejanje, 
smatra se da je prešla prag „energetskog 
siromaštva”. Skoro polovina energetski 
siromašnih porodica su penzioneri, je- 
dna trećina su bolesni ili invalidi a jednu 
petinu čine deca uzrasta do 5 godina. Re- 
forme u sektoru energetike i smanjenje 
dohotka u mnogim domaćinstvima zna- 
či da će se stepen energetskog siromaštva 
astronomski povećavati. 

„Sve je manje vremena za vladu da 
zaštiti one s najmanjim dohotkom,” 
rekao je Derik Likoriš iz Grupe 
za energetsko siromaštvo (FPAG). 
„Hladna zima i reforme socijalne 
pomoći smanjuju dohotke i sve to u 
vreme mera štednje i drugih sve većih 
troškova za domaćinstva. Problemi 
onih koji nemaju dovoljno novca za 
gorivo nisu nikad bili ozbiljniji.” 

Istraživanja pokazuju da je broj 
Britanaca koji godišnje umiru zbog 
nemogućnosti da ugreju svoj dom i 
do četiri puta veći od brojki s kojima 
je u javnost izašla britanska vlada. 
„Око 7.800 ljudi tokom zime umre 
zbog hladnoće”, tvrdi Kristin Lidel, 
profesorka sa fakulteta Ulster. Broj od 
oko 7.800 mrtvih potvrđuju i u Svet- 
skoj zdravstvenoj organizaciji, navo- 
deći da je to čak četiri puta više od bro- 
ja stradalih u saobraćajnim nesrećama. 
Pojava „siromaštva u grejanju” (eng. 
fuel poverty ) nastaje onda kada treba 
potrošiti dodatnih 10% (novca koga, 
inače, nema) na grejanje svog stana. 
Prema podacima za zimu 2010, uku- 
pan broj mrtvih od posledica hladnoće 
u Engleskoj i Velsu, u koji su ubrojani i 
beskućnici i ostali slučajevi, bio je oko 
25.700. Smrt 7.800 ljudi u njihovim 
domovima isključivo je prouzrokova- 
na nemogućnošću plaćanja adekvat- 
nog grejanja. (advance.hr) 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




























